Սաադի Կադդաֆի

**Սաադի Կադդաֆի** (, ), լիբիական ֆուտբոլիստ, ձեռնարկատեր և քաղաքական գործիչ, կինոպրոդյուսեր։ Մուամմար Կադդաֆիի որդին։

## Կենսագրություն
### Ակումբային կարիերա
Սաադի Կադդաֆին 2000 թվականից մինչև 2001 թվականը խաղացել է «Ալ-Ահլի» (Տրիպոլի) ակումբում, անցկացրել է 24 խաղ և խփել է 3 գոլ։ Դարձել է Լիբիայի գավաթի և Սուպերգավաթի հաղթող։

2001 թվականից մինչև 2003 թվականը խաղացել է Տրիպոլիի մեկ այլ թիմում՝ «ում», 74 խաղում խփել է 20 գոլ։ Երկու անգամ դարձել է Լիբիայի չեմպիոն, մեկ անգամ՝ Սուպերգավաթի հաղթող և առաջնության լավագույն ռմբարկու։

2003 թվականից  մինչև 2004 թվականը խաղացել է «Պերուջա» ակումբում, սակայն այդ ընթացքում դաշտ է դուրս եկել ընդամենը մեկ անգամ։ Նման կերպ է զարգացել նրա կարիերան նաև «Ուդինեզեում» (2005–2006)։ 2006 թվականից մինչև 2007 թվականը եղել է «Սամպդորիաի» կազմում, բայց խաղադաշտ դուրս չի եկել։

«Պերուջայում» խաղալու ժամանակ մեղադրվել է դոպինգ օգտագործելու մեջ, ինչի պատճառով որակազրկվել է 3 ամսով։

## Ազգային հավաքական
Լիբիայի ազգային հավաքականի կազմում անցկացրել է 2 խաղ՝ մեկը 2001 թվականին, մյուսը՝ 2003 թվականին։

## Նվաճումներ
### Թիմային

*«Ալ-Ահլի»

*Լիբիայի գավաթակիր՝ 2000/01

*Լիբիայի Սուպերգավաթակիր՝ 2001

*«Ալ-Իթթիհադ»

*Լիբիայի չեմպիոն՝ 2001/02, 2002/03

*Լիբիայի Սուպերգավաթակիր՝ 2003

### Անհատական
*Լիբիայի առաջնության լավագույն ռմբարկու՝ 2001/02 (19 գոլ)

## Ֆուտբոլից դուրս
Զբաղվել է տարբեր բիզնեսներով և քաղաքականությամբ։ Լիբիայի քաղաքացիական պատերազմի ընթացքում զբաղեցրել է տարբեր հրամանատարական պաշտոններ իր հոր՝ Մուամմար Կադդաֆիի զորքերում։ Հրամանատարել է Կադդաֆիին հավատարիմ զորքերին Բենղազիի առաջին ճակատամարտի ժամանակ և եղել է հրամանատարներից մեկը Տրիպոլիի ճակատամարտի ժամանակ։

2011 թվականի սեպտեմբերի 11-ին փախել է Նիգեր։ Սեպտեմբերի 29-ին Ինտերպոլը հայտարարել է նրա ձերբակալման միջազգային հետախուզում։ Նիգերի նախագահը պաշտոնապես հաստատել է, որ նրան ապաստան է տվել հումանիտար նկատառումներով։

2011 թվականի դեկտեմբերի 7-ին հայտնի է դարձել, որ Մեքսիկայի իրավապահները ձերբակալել են մի քանի անձանց, որոնք փորձել են նրան ապօրինի տեղափոխել երկիր։ Իշխանությունները չեն հայտնել, թե ինչ նպատակով էր նա ցանկանում մեկնել Մեքսիկա։

2012 թվականի սեպտեմբերի 7-ին տեղեկություն է տարածվել, որ Նիգերի իշխանությունները թույլ են տվել նրան լքել երկիրը։

2014 թվականի մարտի 6-ին հայտնի է դարձել, որ Նիգերը նրան հանձնել է Լիբիայի նոր իշխանություններին։

2015 թվականի օգոստոսին համացանցում տարածվել է տեսանյութ, որտեղ Կադդաֆիին նմանվող անձին ծեծում են բանտի պահակները։ Դրանից հետո Լիբիայի դատախազությունը սկսել է քննություն։ «Human Rights Watch»-ի ներկայացուցիչ Ջո Սթորքը հայտարարել է, որ տեսանյութը «լուրջ մտահոգություններ է առաջացնում հարցաքննության մեթոդների վերաբերյալ»։

2015 թվականի դեկտեմբերի 6-ին Լիբիայում սկսվել է նրա դատավարությունը։ Նա կասկածվել է 2011 թվականի բողոքների բռնի ճնշման կազմակերպման մեջ, ինչպես նաև մեղադրվել է Լիբիայի ֆուտբոլի ասոցիացիայի միջոցների յուրացման և ֆուտբոլիստ Բաշիր Ալ-Ռիանիի սպանության հետ առնչություն ունենալու մեջ։

2016 թվականի մայիսի 26-ին հայտնի է դարձել, որ դատը հետաձգվել է մինչև հուլիսի 12-ը՝ պաշտպանի խնդրանքով։

2018 թվականի ապրիլի 3-ին Լիբիայի վերաքննիչ դատարանը նրան արդարացրել է սպանության և մի շարք այլ մեղադրանքների մասով, սակայն տուգանել է 500 լիբիական դինարով և դատապարտել 1 տարվա ազատազրկման՝ 2006 թվականին ալկոհոլ օգտագործելու և պահելու համար։

## Անձնական կյանք
Ամուսնացած է Ջամահիրիայի շրջանի ռազմական հրամանատարներից մեկի դստեր հետ։

## Ծանոթագրություններ

## Արտաքին հղումներ
* Профиль игрока на сайте legaseriea.it

 
Կատեգորիա:Աֆրիկացի գործարարներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լիբիայի քաղաքական գործիչներ
Կատեգորիա:Կինոպրոդյուսերներ
Կատեգորիա:Ուդինեզեի ֆուտբոլիստներ
Կատեգորիա:Պետության ղեկավարների երեխաներ
Կատեգորիա:Պերուջայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Փախստականներ
Կատեգորիա:Ֆուտբոլիստներ